**SZERETETNYELV előadás**

**KPSZTI, 2015.10.08.**

**Előadó: Juhászné Derekas Judit**

**Szent István Katolikus Általános Iskola, Mezőkövesd**

***„A szeretet türelmes, a szeretet jóságos, a szeretet nem féltékeny, nem kérkedik, nem is kevély. Nem tapintatlan, nem keresi a maga javát, nem gerjed haragra, a rosszat nem rója fel. Nem örül a gonoszságnak, örömét az igazság győzelmében leli. Mindent eltűr, mindent elhisz, mindent remél, mindent elvisel. A szeretet nem szűnik meg soha.”***

***A Szeretet himnusza (Szent Pál Korintusiaknak írt 1. levele 13.)***

1. **Az 5 szeretetnyelv:**
2. **Testi érintés, ölelés**
3. **Elismerő szavak**
4. **Minőségi idő**
5. **Ajándékozás**
6. **Szívességek**

**Az emberi lét alapigénye:**

**A.**

1. **Szeretni**
2. **Szeretve lenni**
3. **Alkotni**
4. **Szabadnak lenni**

**B.**

**- Adni**

**- Kérni**

**- Elfogadni**

**- Nemet mondani**

1. **Énekek:**

***Az énekeket gesztusnyelvvel kísérjük, elmutogatjuk.***

1. Harangoznak a toronyban, elindulok a templomba.

Énekeskönyv a kezemben, az Úr Jézus a szívemben.

Hívom a barátomat is, pajtásaim gyertek ti is.

Minél többen legyünk együtt, Úr Jézusnak örvendezzünk.

1. Van egy új telefonom, mely Istenhez vezet

Nem kell hozzá szám vagy jel, nem kell hozzá zsinór sem

Ez egy olyan telefon, melyen imádkozni kell.

1. **Játékok:**
2. **Szeretsz? (székfoglalós játék)**

A résztvevők körben ülnek a székeken, eggyel kevesebb szék van, mint ahányan a játékot játszák. Akinek nincs széke, kiválaszt egy játékost és feltesz neki egy kérdést: Szeretsz? Háromféle választ adhat a kérdezett:

1. igen (a kérdezett a helyén marad, a mellette lévő kettőnek kell helyet cserélni),

2. nem (a Kérdezett a helyén marad, és mindenki másnak máshová kell ülnie, mint ahol épp ül,

3. szeretlek, de jobban szeretem azokat akik…(bármit mondhat a kérdezett, és azok változtatnak helyet, akikre ez ráillik).

Aki kérdez és nincs széke, az próbál egy üres széket gyorsan elfoglalni. Ilyenkor új játékos marad szék nélkül, aki kérdezni fog.

1. **Várépítés**

***Szükséges eszköz: fa építőkocka.***

A résztvevő játékosok körben ülnek és mindenki választ 4 fa építőkockát. Egy percig mindenki elképzeli a legszebb várat, amit valaha látott, vagy amit szívesen megépítene a kedve szerint. A várat a résztvevők közösen fogják megépíteni.

***Szabályok:*** az első két építőkövet a játék vezetője helyezi el a kör közepén a földön vagy az asztalon. Az óramutató járásával megegyező irányban haladunk, sorban mindenki leteszi a maga két darab építőelemét. Amikor a társa visszaült a székre, csak akkor indulhat el a mellette ülő, társai építőkockájához nem nyúlhat senki, ha összedől a fal akkor sem. Csendben történik az építés. Aki a szabályok ellen vét, attól a játékvezető elvesz egy építőkockát. A második körben mindenki egyszerre indulhat építeni.

***Megfigyelési szempont:*** ki milyen építőelemet választ, betartja-e a szabályokat. ***Tanítás:*** az ember társas lény, egymásra vagyunk utalva, együtt építjük a jelent és a jövőt, alkalmazkodnunk kell egymáshoz.

1. **Kártyajáték**

***Szükséges eszköz: Fekete Péter kártya.***

A Fekete Péter lapot kiemeljük, a kártyát összekeverjük és a résztvevők húznak egy-egy lapot. A jel alapján megkeresik a párjukat. Minden pár két-két percig beszélget a saját kártyáján szereplő tevékenységről. A résztvevők csendben és figyelmesen hallgatják párjukat, 2 percig egyik, 2 percig a másik, majd 1 perc kötetlen beszélgetés. A játékvezető összeszedi a kártyát, összekeveri és újabb húzás következik.

1. **Ismerkedős játék: „Ez én vagyok!”**

***Játékleírás:*** A résztvevők körben ülnek, a játékvezetője tesz egy megállapítást, és akire ez az állítás igaz, az föláll, a jobb kezét a szívére teszi, és azt mondja: ez én vagyok! Pl.: óvodás vagyok, nagycsoportos vagyok, szeretem a fagylaltot, szeretek énekelni.

1. **Körjátékok:**
2. **Elfogyott a krumplileves, üres már a tál,**

**A házunkra rászállott a jó gólyamadár.**

**Gólya, gólya, hosszúlábú gólyamadár.**

***Játékleírás:*** a résztvevők kettős kört alkotnak párban. A párok kézen fogva az óramutató járásával megegyező irányba mennek. A „gólyamadár” résznél szembe fordulva, mintha gólyák lennének, fél lábon állva, kicsit előrehajolva, két kéz oldalt kinyújtva, utána egymást megkarolva fordulnak egyet. Az ének végén párcsere: a belső kör a helyén marad, a külső körben állók pedig egyet lépnek balra, és folytatódik az ének.

1. **Nem kellesz, nem kellesz, nem kellesz már,**

**Te kellesz, te kellesz, te kellesz már.**

**Jobb kezedet, bal kezedet, azután forduljunk egyet.**

***Játékleírás:*** A résztvevők kettős kört alkotnak párban. A párok szemben állnak egymással és legyintenek egymás felé: nem kellesz már. Majd a belső kör a helyén marad, a külső kör az óramutató járásával megegyező irányban egyet lép balra, és a most szemben lévő új párjának mondja, hívja: te kellesz már. A jobb kezüket megfogják, lendítik, majd a bal kezet megfogják, lendítik jobbra, balra. Azután egymást karolva fordulnak egyet. Majd folytatódik az ének.

1. **Alkalmazkodó képességünkre páros feladatok**
2. hurkapálcával
3. szabadon
4. 2 emberhez alkalmazkodás

***Játékleírás:*** A jobb oldalon ülő lesz a párja. Felállnak egymással szemben. A két kezüket felemelik, szemben a két tenyér. A külső körben lévők kezdik mozgatni a két kezüket, a párjuknak ezt követni kell, úgy, hogy a tenyerük közt lévő pálcika ne essen le. Majd következik a belső kör.

Pálcika nélkül ugyanaz a feladat. Két tenyér között 5 cm távolság legyen! Csere!

A belső körben lévők a külső körben szemben lévő társuk kézmozgását kell hogy kövessék. Csere! Mert a belső körben lévők irányítanak!

***Megbeszélés:***

* Hogy érezted magad a játék során, amikor vezettél ill. amikor téged irányítottak?
* Következtetések levonása.
* Milyen tulajdonságokra volt szükség, hogy a fenti feladatokat megoldjátok?

→ közös ének, mindenki mond egy-egy tulajdonságot

**Közös öröm a játékok végén:**

* Összeverem ropogós tenyerem, összeverem, összeverem, összeverem ropogós tenyerem.
* 5 taps -5 dobbantás, 4 taps – 4 dobbantás, 3 taps – 3 dobbantás, 2 taps – 2 dobbantás, 1 taps – 1 dobbantás
* 1 nagy taps
* Csatakiáltás (csoportfelezésben): Alma --- héja, alma---héja, alma---héja,

majd 3x együtt : alma- héja

1. **Az ujjak tornáztatása:**
2. Ujjaimat tornáztatom, közben mindig mondogatom:

Zárom, nyitom, szorítom, le s felforgatom.

Zongorázok, fuvolázok, ujjaimat jól megrázom.

Erősebb lett a kezem, most már be is fejezem.

1. Reggeli torna

*Instrukciók:*

* guggol: tenyerünket ökölbe szorítjuk
* egyenesen áll: tenyér előre, ujjak összezárva függőlegesen
* terpeszállás: tenyér előre, ujjak szétnyitva függőlegesen
* guggol: kéz ökölben
* hasal: ujjak összezárva, tenyér lefelé, ujjak vízszintesen előre mutatnak
* terpeszben hasal: tenyér lefelé, ujjak vízszintesen szétnyitva
* guggol: ökölben a kéz
* egyenes áll: ………….

1. **Történetek:**

**5 pont a kanadai vadlibákról**

**1.** A vadlibák csoportosan, „V"-alakban szállnak. Repülés közben mozgatják szárnyukat, s a levegő felhajtó ereje fenntartja a következő libákat. így lehetséges, hogy 71 %-kal hosszabb távolságot tudnak megtenni, mintha csak egyetlen pár repülne.

***Ha egymást segítve dolgozunk, s közösségi szellemben végezzük a munkát, sokkal gyorsabban és könnyebben érjük el a célt.***

***2.***Ha egy vadliba kirepül a sorból és egyedül próbál célhoz érni, azonnal lelassul, mert nem segíti őt többé a levegő emelő hatása, amelyet a többi vadliba szárnycsapásai biztosítanak számára. Így gyorsan visszarepül a sorba, hogy repülése könnyebbé váljon a társai erőfeszítése által.

***Ha van annyi eszünk, mint egy kanadai vadlibának, akkor együtt dolgozunk a közösséggel,* a *közös cél érdekében.***

**3.** Amikor a vezető vadliba elfárad, egy másik veszi át helyét az élen.

***A közösségben el kell fogadnunk egymásrautaltságunkat, s a megfelelő pillanatban átadni vagy átvenni a munkát éppúgy, mint a vezetést.***

**4.** Repülés közben a hátsó vadlibák hangosan gágognak, hogy az elsőket erőfeszítéseikben biztassák.

***A közösség nem létezhet szurkolók nélkül, és fontos, hogy a „gágogás" biztató legyen.***

**5.** Ha egy vadliba megbetegszik, két társa leszáll vele, s addig együtt maradnak, amíg meggyógyul vagy elpusztul. A libák ezután visszatérnek a saját közösségükhöz, vagy hármasban, vagy már csak kettesben; olykor egy másik közösséggel röpülnek, míg el nem érik a sajátjukat.

***Ha annyi együttérzés lenne bennünk, mint a vadlibákban, átsegítenénk egymást a nehéz időkön, ahogyan ők teszik.***

**Paulo Coelho: A ceruza meséje**

A gyermek nézte a nagyapját amint levelet ír. Egy adott pillanatban megkérdezte tőle:  
- Olyan mesét írsz, ami velünk megtörtént? Vagy talán egy rólam szóló történetet írsz?  
Nagyapja, félbe hagyta az írást és mosolyogva ezt mondta unokájának:  
- Igaz, rólad írok. Azonban a szavaknál fontosabb a ceruza amivel írok. Szeretném, ha ilyen lennél te is amikor megnősz.  
A gyermek értetlenkedve nézte a ceruzát, mivel semmi különöset nem látott rajta.  
- De ez olyan mint az összes többi ceruza, amit életemben láttam! - Minden attól függ, hogyan nézed a dolgokat. A ceruzának öt értéke van, amit ha sikerül megtartanunk, olyan emberré válunk, aki egész életében békében fog élni a világgal.

**Első érték:** Tehetsz nagy dolgokat, de soha nem feledd, hogy létezik, egy lépteinket vezető Kéz. Ezt a kezet Istennek nevezzük és Ő vezet mindig kívánsága szerint minket.

**A második érték:** Időnként abba kell hagynom az írást, hogy meghegyezzem a ceruzát. Ez kevés fájdalmat okoz a ceruzának, azonban végül élesebb lesz. Tehát el kell tudnod viselni a fájdalmakat, mivel ezek tesznek jobbá téged.

**A harmadik érték:** A ceruza megengedi nekünk a radir használatát, hogy kitörüljük azt ami téves. Meg kell értened azt, hogy kijavítani egy dolgot, nem jelent feltétlenül rosszat, a legfontosabb az, hogy megmaradjunk az igaz/egyenes úton.

**A negyedik érték:** A ceruzának nem a fája vagy külső formája a fontos, hanem a benne lévő grafit. Ugyanígy gondozd azt ami benned történik.

**És végül, az ötödik érték:** mindig nyomot hagy.

Neked is tudnod kell, hogy bármit teszel is életedben, nyomokat fog hagyni, ezért meg kell próbálnod minden tettedet tudatosítani.